Kuldīgas novada pašvaldības aģentūra “Sociālais dienests” aicina darbā sociālo darbinieku darbā ar ģimenēm ar bērniem (uz nenoteiktu laiku)

Prasības:
· augstākā izglītība sociālajā darbā vai karitatīvajā sociālajā darbā
· par priekšrocību tiks uzskatīta pieredze sociālajā darbā ar ģimenēm un bērniem;
· spēja strādāt patstāvīgi, pieņemt lēmumus, atbilstoši savai kompetencei;
· augsta atbildības sajūta, konfidencialitātes un ētikas principu ievērošana;
· spēja veidot uzticamas attiecības ar klientu, prasme uzklausīt un motivēt, veicinot klienta iesaisti un līdzdalību;
· iemaņas darbā ar dažādām sistēmām un programmām;
· augsta atbildības izjūta, precizitāte, saskarsmes kultūra;
· B kategorijas transportlīdzekļa vadītāja apliecība.

Darba pienākumi:
· veikt sociālo darbu ar ģimenēm ar bērniem, kurās netiek nodrošināta bērna attīstībai labvēlīga vide, tai skaitā emocionālās vajadzības, kā arī krīzes situācijā nonākušām ģimenēm;
· identificēt ģimenes ar bērniem sociālās problēmas un izvērtēt sociālo situāciju;
· lemt par nepieciešamo intervenci, lai palīdzētu ģimenei ar bērniem risināt radušās grūtības un motivēt pārmaiņām;
· vadīt sociālā gadījuma risināšanas gaitu, nepieciešamības gadījumā veidot speciālistu komandu, nodrošinot tās vadību un funkcionēšanu.
· sagatavot lēmumus par sociālo pakalpojumu piešķiršanu.

Piedāvājam:
· interesantu, dinamisku un atbildīgu darbu uz nenoteiktu laiku;
· iespēju strādāt profesionālā un atsaucīgā kolektīvā, saņemot kolēģu atbalstu ikdienas darbā;
· profesionālās pilnveides iespējas, nodrošinot mācības un supervīzijas;
· dinamisku darba vidi un iespēju attīstīt profesionālās zināšanas un prasmes;
· veselības apdrošināšanu pēc sešu mēnešu nepārtraukta darba perioda;
· mēnešalgu 1402 EUR apmērā (pirms nodokļu nomaksas);
· darba vietu Alsungā, Ēdolē, Padurē un Gudeniekos.

Dzīves, darba gaitu aprakstu (CV) motivētu pieteikumu, iekļaujot informāciju par atbilstību izvirzītajām prasībām un izglītības dokumenta kopiju, sūtīt līdz 2026. gada 27. augustam (ieskaitot) Sociālā dienesta e-pastā: soc.dienests@kuldigasnovads.lv ar norādi “Pieteikums vakancei – Ģimeņu ar bērniem atbalsta nodaļa”, pa pastu (adresējot Kuldīgas novada p/a “Sociālais dienests”, Dzirnavu ielā 9, Kuldīgā, Kuldīgas novadā, LV-3301), vai iesniegt klātienē. 

